CELEX: 62009TN0389
Language: bg
Date: 2009-06-22 00:00:00
Title: Дело T-389/09: Иск, предявен на 22 юни 2009 г. — Labate/Комисия

19.12.2009   
            
            
               BG
            
            
               Официален вестник на Европейския съюз
            
            
               C 312/30
            
         Иск, предявен на 22 юни 2009 г. — Labate/Комисия
   (Дело T-389/09)
   2009/C 312/51
   Език на производството: английски
   
      Страни
   
   
      Ищец: Kay Labate (Tarquinia, Италия) (представител: I. Forrester, QC)
   
      Ответник: Комисия на Европейските общности
   
      Искания на ищеца
   
   
               —
            
            
               да се установи, че е налице неправомерно бездействие от страна на Комисията съгласно член 232 ЕО;
            
         
               —
            
            
               да се осъди Комисията да предприеме необходимите мерки за съобразяване с определението на Общия съд;
            
         
               —
            
            
               да се даде необходимия приоритет на настоящия иск, за да се избегне утежняване на делото с отделно искане за бързо разглеждане и да се постанови решение в рамките на шест седмици;
            
         
               —
            
            
               да се разпоредят всякакви други мерки, които справедливостта може да изисква;
            
         
               —
            
            
               да се осъди Комисия да заплати съдебните разноски по настоящия иск.
            
         
      Правни основания и основни доводи
   
   На 20 февруари 2009 г. ищецът подава официално заявление на основание член 232 ЕО, с което приканва Комисията да приеме решение за признаване професионалния характер на напредналия рак на белите дробове на съпруга ѝ на основание член 73 от Правилника за длъжностните лица и Общите правила за застраховане на длъжностните лица на Европейските общности срещу риск от злополука и професионално заболяване.
   При липсата на такова решение или приемането на становище в рамките на изискуемия срок ищецът иска от Съда да установи, че Комисията като не е приела решение в разумен срок във връзка със заявлението за признаване на професионалното заболяване на нейния съпруг, не е изпълнила задълженията си по член 90 от Правилника за длъжностните лица и член 23 от Общите правила за застраховане на длъжностните лица на Европейските общности срещу риск от злополука и професионално заболяване, поради което отговаря за неправомерно бездействие по смисъла на член 232 ЕО.